નવી દિલ્હીઃ રેનબેક્સી અને ફોર્ટિસ હેલ્થકેર અને રેલીગેર જેવી જાણીતી કંપનીઓના પ્રમોટર રહેલાં સિંહ ભાઈઓમાં કલેશ શરૂ થઈ ગયો છે. નાના ભાઈ શિવિંદર સિંહે પોતાના મોટા ભાઈ માલવિંદર સિંહ અને રેલીગેરના પૂર્વ ચીફ સુનીલ ગોધવાની પર દગાબાજીનો આરોપ લગાવ્યો છે. શિવિંદર સિંહે આ બંનેથી અલગ થવા માટે નેશનલ કંપની લૉ ટ્રિબ્યૂનલ (NCLT)નો દરવાજો ખટખટાવ્યો છે. માલવિંદર સિંહે કહ્યું કે તેઓએ પોતાને પોતાના મોટા ભાઈથી ભાગીદારી અલગ કરી દીધી છે. ખાતામાં ધાંધલીને લઈને ફોર્ટિસ હેલ્થકેર દ્વારા સ્વતંત્ર તપાસનો નિર્ણય લેવામાં આવ્યાં બાદ નાના ભાઈ તરફથી આ પ્રકારનું પગલું જોવા મળ્યું છે.